**Byg et insekthotel på Rudersdal Folkemødedag**

Insekthoteller skaber nye levemuligheder for de truede insekter. Og de er smukke og sjove at se på….

****Et Vildere Rudersdal bygger sammen med Fugleværnsfonden insekthoteller, som deltagerne kan tage med hjem og sætte op. Det foregår på Havarthigården, Havarthivej 6, 2840 Holte, den 1. september kl. 11-15.

Vi har materialer og redskaber, men medbring gerne kogler, mos og træ.

Børn, forældre og bedsteforældre er velkomne. Børn under 8 år skal være ifølge med en voksen.

Venlig hilsen borgerinitiativet ”Et vildere Rudersdal”. Følg os på: facebook.com/vildereRudersdal

*Fakta: En tysk forskergruppe har siden 1989 undersøgt insektbestandene i flere end 100 naturreservater rundt om i Vesteuropa. Siden 1989 er mængden af insekter målt i biomasse faldet med mere end 75 procent. Kilde:* [*http://www.sciencemag.org/news/2017/05/where-have-all-insects-gone*](http://www.sciencemag.org/news/2017/05/where-have-all-insects-gone)